Priit Rannut

Priit Rannut (kuni 1937 Johannes Gottfried Friedrich Bussberg; 27. jaanuar 1919 Tallinn – 12. detsember 2010 Tallinn) oli eesti vaimulik. 

Õppis 1933–1938 Tartu Hugo Treffneri Gümnaasiumi klassikaharus, 1938–1940 Tartu Ülikooli usuteaduskonnas ja 1941–1944 Tallinna Tehnikaülikoolis. 

Seoses kuulumisega Otto Tiefi valitsuse tugiorganisatsiooni arreteeriti tat NKVD poolt 5. veebruaril 1944. Vangina töötas ta metsatöödel Arhangelskis ja Inta söekaevanduses. 

1957. aasta lõpul pääses ta tagasi Eestisse, lõpetas seejärel aastal 1965 Tallinna Polütehnikumi tööstusettevõtete elektriseadmete erialal jätkas seejärel usuteaduse õpinguid EELK Usuteaduse Instituudis ja töötas Tallinna Elektrotehnika Tehases töölise, meistri ja vaneminsenerina.

14. juunil 1979 ordineeriti ta kirikuõpetajaks. Aastal 1979 oli ta Viru-Nigula ja Kunda koguduse õpetaja, aastatel 1979–2000 Märjamaa koguduse õpetaja ja aastatel 1985–1999 Nissi koguduse õpetaja. Hiljem oli abiks Nõva koguduse teenimisel ja jutlustas regulaarselt vennastekoguduse Endla tänava palvemajas. 

Ta on maetud Tallinna Rahumäe kalmistule.

Tunnustus
Valgetähe IV klassi teenetemärk, 2007
EELK teeneteristi III järk, 2007
Märjamaa aukodanik, 2007

Isiklikku
Tema abikaasa Lehte Rannut oli eesti keeleteadlane. Tema poeg Mart Rannut on eesti keeleteadlane. Tema abikaasa õe väimees on piiskop Joel Luhamets. Tema õemees oli vaimulik Hermann Hansson. Tema pojanaise kasuisa oli arst ja vaimulik Jüri Raudsepp.

Viited

Välislingid
Album Academicum Universitatis Tartuensis 1918-1944
Eesti kommunismiohvrid 1940–1991
Haud Tallinna Rahumäe kalmistul

Kategooria:Eesti luterlike koguduste vaimulikud
Kategooria:Viru-Nigula koguduse vaimulikud
Kategooria:Kunda koguduse vaimulikud
Kategooria:Märjamaa Maarja koguduse vaimulikud
Kategooria:Nissi Maarja koguduse vaimulikud
Kategooria:Valgetähe IV klassi teenetemärgi kavalerid
Kategooria:Eesti represseeritud isikud
Kategooria:Rahumäe kalmistule maetud‎
Kategooria:Sündinud 1919
Kategooria:Surnud 2010